paragraph_text: The Survivors Live je koncertni album Johnnyja Casha, Carla Perkinsa i Jerryja Lee Lewisa, objavljen 1982. u izdanju Columbia Recordsa. Snimljen je 23. travnja 1981. u Stuttgartu u Zapadnoj Njemačkoj, gdje su tri pjevača, kolege iz dana u Sun Recordsu, bila na turneji po Europi. Na koncertu je trebao nastupiti samo Cash, ali su mu se jedne večeri pridružili i Lewis i Perkins jer sami nisu imali zakazane koncerte. Trojica su izvela mnoštvo pjesama po kojima su postali poznati - kao što su Cashova "Get Rythm" i Perkinsova "Blue Sued Shoes" - kao i neke manje poznate skladbe.